GiliGold/VAD_KnessetCorpus huggingface dataset:
ניר אורבך:
בקשת חה"כ אחמד טיבי להקדמת הדיון בהצעת חוק כביש אגרה (כביש ארצי לישראל) (תיקון – פטור מאגרה בשל האטה ממהירות הנסיעה המותרת), התשפ"ב–2022 (פ/3977/24), לפני הקריאה הטרומית.
אחמד טיבי:
זו הצעה צרכנית טובה.
אחמד טיבי:
פעם היא נפלה בהפרש של קול אחד.
אחמד טיבי:
אני מקווה שהפעם היא תעבור ביום רביעי.
אחמד טיבי:
זו הצעה שהיא טובה לכלל הציבור.
ניר אורבך:
הערה של ארבל.
ארבל אסטרחן:
בלי קשר לתוכן החוק הזה יש לזכור שזה דבר מאוד חריג שמביאים לפה הצעת חוק פרטית.
ארבל אסטרחן:
זה דבר שוועדת הכנסת תצטרך לתת דעתה עליו אם היא חוזרת לתת פטורים או זה חריג.
ארבל אסטרחן:
לא נתנו לטרומית אלא לקריאות שניות ושלישיות.
אחמד טיבי:
נתנו בעבר.
ארבל אסטרחן:
בגדול, שנים הוועדה לא נותנת ובמקום זה יש ההסדר שיו"ר ועדת הכנסת מעביר לוועדת שרים.
ניר אורבך:
אנחנו עם כוכבית.
ניר אורבך:
זה בהחלט חריג ולא יהווה תקדים.
בועז טופורובסקי:
אדוני היושב-ראש, לגבי סעיף ז' מבקש עשר דקות הפסקה כדי שננסה להגיע להסכמות.
ניר אורבך:
אנחנו נצא להפסקה עד 13:15.
ניר אורבך:
ניתן זמן אם יהיה צורך.
ניר אורבך:
היום יום שני, כ"ח בסיון התשפ"ב.
ניר אורבך:
ה-27 ביוני 2022 ועל סדר היום קביעת ועדה לדין בהצעות החוק הבאות.
ניר אורבך:
אני אקרא את כל 11 ההצעות ואחר כך נעבור להצבעה.
ניר אורבך:
<< הצח >> 2.
ניר אורבך:
הצעת חוק התפזרות הכנסת העשרים וארבע, התשפ"א-2021 (פ/1554/24), של ח"כ יצחק פינדרוס וקבוצת חברי כנסת << הצח >>
ניר אורבך:
<< הצח >> 5.
ניר אורבך:
הצעת חוק התפזרות הכנסת העשרים וארבע, התשפ"א-2021, (פ/1456/24), של ח"כ סמי אבו שחאדה << הצח >>
ניר אורבך:
<< הצח >> 7.
ניר אורבך:
הצעת חוק התפזרות הכנסת העשרים וארבע, התשפ"א-2021 (פ/2140/24), של ח"כ גילה גמליאל << הצח >>
ניר אורבך:
<< הצח >> 9.
ניר אורבך:
הצעת חוק התפזרות הכנסת העשרים וארבע, התשפ"א-2021 (פ/1555/24), של ח"כ מיכאל מלכיאלי וקבוצת חברי כנסת << הצח >>
ניר אורבך:
<< הצח >> 11.
ניר אורבך:
הצעת חוק התפזרות הכנסת העשרים וארבע, התשפ"א-2021 (פ/1986/24), של ח"כ אלי כהן << הצח >>
ניר אורבך:
המלצות הלשכה המשפטית הייתה להעביר לוועדת החוקה חוק ומשפט או לוועדת הכנסת.
ניר אורבך:
כמו כן נשמעו במליאה הצעות להעביר את הצעת החוק לוועדת הכספים.
ניר אורבך:
אנחנו מיד נצביע אם להעביר את זה לוועדת הכנסת.
ניר אורבך:
מי שירצה להתייחס, אנחנו ניתן את הזמן להתייחס.
ניר אורבך:
לפני שאנחנו עוברים להתייחסות של חברי הכנסת, אני רוצה לומר כמה משפטים.
ניר אורבך:
ועדת הכנסת, יש כאלה שמכנים אותה גם ועד הבית של הכנסת, היא אמורה לשקף את ההתנהלות הרצויה בכנסת.
ניר אורבך:
אני חושב שבשנה האחרונה, כיושב בראש הוועדה, השתדלתי להעלות דברים בוועדה רק לאחר הגעה להסכמות, לעבוד לפי התקנון ובשיתוף פעולה עם הייעוץ המשפטי.
ניר אורבך:
אנחנו גם השתדלנו לשמור כאן על שפה מכבדת ונקייה, כמעט ולא השתמשנו בקריאות לסדר, כבר חודשים אנחנו קוראים מכאן, מהוועדה, לקואליציה ולאופוזיציה למצוא את הדרך לפחות לפעמים לעבוד ביחד ולפחות בסוף הדרך, אחרי מהמורות רבות ברו השם הצלחנו.
ניר אורבך:
כידוע לכולנו פוליטיקה היא אומנות הפשרות, ועדת הכנסת השתדלה לשקף את זה.
ניר אורבך:
אני שמח שם כעת בזמן הדיון על התפזרות הכנסת הצלחנו לעשות את זה ואני שמח שהתעקשנו על כך.
ניר אורבך:
תודה לשני הצדדים על היכולת לבוא אחד לקראת השני.
ניר אורבך:
אני מקווה ומאחל שנצליח כל אחד בדרכו ובאמונתו לעשות טוב לעם ישראל.
ניר אורבך:
למרות שעל הדרך אנחנו חלוקים, אני חושב שבסופו של דבר המטרה של כולנו כאן היא משותפת.
ניר אורבך:
אני אתן למי שרוצה להתייחס להצעה ואחר כך נעבור להצבעה.
יואב קיש:
חבל לי שאני לא רואה כאן את בועז שהיה בכל הדיונים והשיחות.
יואב קיש:
אני רוצה לומר תודה יושב ראש ועדת הכנסת שבאמת הזמן הזה מהבוקר לא הלך לא הלך לאיבוד.
יואב קיש:
ניסינו להגיע להסכמות וניסינו באמת לעשות מה שבסוף טוב לעם ישראל למרות כל הוויכוחים בינינו.
יואב קיש:
אני חייב לומר שכמעט הגענו להסכמות ולכן רציתי לומר את זה עכשיו.
יואב קיש:
נתנו לקואליציה יד רחבה בחוקים מעבר למה שבכלל דמיינו שאפשר ויש חוקים שחשובים לנו שלא קיבלנו מהם הסכמות ולכן אנחנו לא יכולים ללכת להסכמות בעניין הזה.
יואב קיש:
לא יכול להיות שהם מבקשים רשימה של כ-40 חוקים ולנו יש איזה שלושה חוקים וגם בהם אנחנו נתקלים בבעיות.
יואב קיש:
אני מצטער שהם לא כאן אבל אנחנו לא יכולים להסכים לשום מהלך של דריסה כזו.
יואב קיש:
חוקים שהם טובים.
יואב קיש:
לכן אני אומר לך היושב ראש, אני מעריך בצורה אמיתית את המאמץ שעשית.
יואב קיש:
אנחנו עדיין רחוקים מהסכמות, גם בנושא התאריך.
יואב קיש:
אמרנו שזה יגיע למליאה ואנחנו לא הסכמנו על התאריך.
יואב קיש:
יש הסכמות אחרות.
יואב קיש:
אני משאיר לשיקול דעת הקואליציה להחליט מה לעשות אבל כרגע אני לא מוכן לוותר יותר על שום דבר.
דוד ביטן:
לא הבנתי מה הבעיה.
ניר אורבך:
במשך כל היום ישבנו וכמו שאמר חבר הכנסת קיש, יש רצון טוב מצד כל הצדדים להגיע להבנות.
ניר אורבך:
אנחנו לא לחינם דחינו את מועד הישיבה.
ניר אורבך:
הגענו להסכמות כמעט מלאות.
ניר אורבך:
אני מעריך שבסופו של דבר גם החלק המועט שעדיין לא הגענו אליו להסכמות, אני מעריך שבגלל שיש רצון טוב מצד כל הצדדים נגיע להסכמות מלאות.
דוד ביטן:
כרגע זו קריאה ראשונה.
ניר אורבך:
אנחנו נצביע ומבחינתי נמשיך.
ניר אורבך:
נודיע על קביעת הוועדה בכנסת ואחר כך נמשיך.
ניר אורבך:
ככל שתחליטו שזה נשאר כאן, נעשה דיון מהותי.
ניר אורבך:
ככל שהדיון יישאר בוועדה, נשתדל כבר היום להעביר את זה בקריאה ראשונה.
ניר אורבך:
נקיים כאן דיון מהותי להכנה לקריאה ראשונה ונעלה אותו כבר היום במליאה.
ניר אורבך:
מאחר והפ0ערים הם מאוד מאוד מצומצמים, אני סומך על אחריות שני הצדדים להגיע להבנות עוד לפני הקריאה השנייה והשלישית.
ניר אורבך:
חבר הכנסת טופורובסקי, אתה רוצה לומר משהו?
בועז טופורובסקי:
כן, בוודאי.
בועז טופורובסקי:
אם אתם רוצים שאני אפרט את ההסכמות.
יואב קיש:
אני אמרתי, בועז, ולכן רציתי שתהיה כאן ולצערי לא היית, שאנחנו לא מסכימים על התאריך ולא מסכימים על רשימת החוקים שאנחנו רצינו להוסיף.
יואב קיש:
אנחנו לא הולכים לוותר יותר בשום דבר וכל עוד אין הסכמות על החוקים שביקשנו, אנחנו לא נוכל להגיע להסכמות.
יואב קיש:
זה מה שאמרתי בכוונה לפני ההחלטה כדי שלא יהיו כאן אי הסכמות בעניין הזה.
יואב קיש:
אם אתה רוצה, אני אסביר לך.
יואב קיש:
בוא נצא החוצה ונדבר.
רם שפע:
לא הבנתי מה הסודות, אם אתה פותר את זה בוועדה.
יואב קיש:
לא פותר את זה בוועדה.
דוד ביטן:
פתאום אני שומע את זה.
דוד ביטן:
תקשיבו.
דוד ביטן:
בואו נצביע על הקריאה הראשונה ובין קריאה שנייה ושלישית תגמרו את זה.
יואב קיש:
מה שאמרתי לך בחדר, אנחנו לא נזוז מזה.
בועז טופורובסקי:
אפשר להצביע על הקריאה הראשונה ואנחנו נעשה רוויזיה.
דוד ביטן:
אני רוצה להעיר משהו.
דוד ביטן:
כל הנושא של המימון יישאר אתך בחוק הזה.
דוד ביטן:
יש עוד נושא שקשור לוועדת הבחירות וזה יעבור לוועדת החוקה.
ארבל אסטרחן:
זה מטעמם.
דוד ביטן:
כן, זה מטעמם.
דוד ביטן:
צריך להעביר לוועדת החוקה כמובן ננהל את זה שם.
דוד ביטן:
לזה אני מסכים ואין לי בעיה.
דוד ביטן:
יש לנו אמנם שם מחלוקת מסוימת, אבל נקווה שנפתור אותה או במליאה או בוועדה אבל כרגע זה לא רלוונטי.
ניר אורבך:
להערכתי אנחנו עומדים לא רחוק מהבנות.
ניר אורבך:
אני אומר שוב לכולנו שעברנו שנה מאוד מאוד מאתגרת, שנה מורכבת, בואו לפחות בהתפזרות נשמור על שיח מכבד.
ניר אורבך:
אפשר להביע ביקורת גם עכשיו אבל בואו נעשה את ה בצורה מכבדת ומכובדת.
ניר אורבך:
לפני שאנחנו עוברים להצבעה, יש עוד מישהו שרוצה להתייחס?
דוד ביטן:
אנחנו לא יכולים להצביע.
ניר אורבך:
אנחנו מצביעים.
ניר אורבך:
מי בעד העברה לוועדת הכנסת?
ארבל אסטרחן:
כל 11 הצעות החוק.
יואב קיש:
אנחנו בעד ועדת הכנסת.
ניר אורבך:
הוחלט פה אחד הוחלט להשאיר בוועדת הכנסת.
רם שפע:
אני כמובן מגיש רוויזיה על זה.
ניר אורבך:
חבר הכנסת טופורובסקי, הרוויזיה שלך היא על כל ההצעות.
יואב קיש:
אני מבקש לדון על כל הרוויזיות ביחד ולא לדון עכשיו על הרוויזיות האלה.
יואב קיש:
בוא נדון על כל הרוויזיות ביחד.
יואב קיש:
זה הכי הגיוני.
בועז טופורובסקי:
אין בעיה.
ניר אורבך:
מה אומר הייעוץ המשפטי?
ניר אורבך:
חבר הכנסתך טופורובסקי, מבחינת מקובל?
בועז טופורובסקי:
אין לי בעיה.
בועז טופורובסקי:
נדון על הכול ביחד.
בועז טופורובסקי:
אנחנו שואפים להסכמה ואני לא מבין למה יש כאן אי הבנה.
בועז טופורובסקי:
תכף נבין את זה.
יצחק פינדרוס:
למען הסדר הטוב אני מצטרף לרוויזיה ואז אתה יודע שזה יידון ביחד.
יצחק פינדרוס:
אני מצטרף לרוויזיות.
ניר אורבך:
אני כרגע נועל את הישיבה.
ניר אורבך:
אנחנו נתכנס בהתאם ליכולת להגיע להסכמות ולדון ברוויזיות.
יצחק פינדרוס:
האם המליאה עומדת להתכנס תוך הדיון?
ניר אורבך:
יש הפסקה עד 19:00.
יצחק פינדרוס:
אם עדיין אין לכם את החוק על השולחן, מה אתם הולכים לעשות?
ניר אורבך:
בוא נראה מה נעשה.
ניר אורבך:
אני לא יכול לתת לך תשובה עכשיו.
ניר אורבך:
אנחנו נודיע על שעת התכנסות.
ניר אורבך:
ערב טוב, לילה טוב.
ניר אורבך:
היום יום שני, כ"ח בסיון התשפ"ב, 27 ביוני 2022.
ניר אורבך:
אנחנו נלך לפי סדר היום.
ניר אורבך:
סעיף א', רוויזיה על החלטת הוועדה בדבר קביעת ועדה לדיון בהצעות החוק.
ניר אורבך:
יש כאן 11 הצעות.
ניר אורבך:
אני לא אקרא את כולן.
ניר אורבך:
קראתי אותן היום.
ניר אורבך:
הוגשו רוויזיה על ידי חברי הכנסת בועז טופורובסקי, יצחק פינדרוס ומיכל וולדיגר.
ניר אורבך:
חבר הכנסת טופורובסקית רוצה לנמק את הרוויזיה?
משה ארבל:
אפשר לשאול שאלה את הייעוץ המשפטי?
משה ארבל:
בנוגע לתאריך.
משה ארבל:
לאחר שקיעת החמה, התאריך העברי.
משה ארבל:
האם הוא נשאר כ"ח או שאתם מאפשרים לציין אותו כ-כ"ט?
ניר אורבך:
אני אענה במקום הייעוץ המשפטי.
ניר אורבך:
כ"ט.
משה ארבל:
איך?
משה ארבל:
אתם רומסים את הייעוץ המשפטי.
ניר אורבך:
אפשר להגיד גם יום שלישי.
משה ארבל:
אור ל-כ"ט.
ניר אורבך:
אני נולדתי ב-6 לאפריל אור ל-א' ניסן.
ניר אורבך:
חבר הכנסת טופורובסקי, אתה רוצה לנמק?
בועז טופורובסקי:
אני יכול לומר משהו?
ניר אורבך:
כן, בוודאי.
בועז טופורובסקי:
תודה רבה ושלום לכולם.
בועז טופורובסקי:
אני שמח לבשר שאחרי כמה ימים מורטי עצבים אבל עם כוונות טובות של כל הצדדים, הגענו להסכמה על תהליך מסודר ומוסכם של יציאה לבחירות.
בועז טופורובסקי:
ברשותכם, אני אפרט חלק מהנושאים ואחר כך חבר הכנסת קיש ישלים, יאשר או לא יאשר.
בועז טופורובסקי:
אני מקווה מאוד שיאשר.
בועז טופורובסקי:
החלטנו על סדרה של חוקים לטובת אזרחי ישראל שעד עכשיו נתקעו בצינור ואותם אנחנו נקדם.
בועז טופורובסקי:
אני לא אגיד את כולם כי אלה מספר חוקים לא קטן.
בועז טופורובסקי:
מעבר לזה אנחנו נאשר את מסמך פיזור הכנסת לא עכשיו אלא אחרי הפיזור או מחר, תוך כדי הפיזור, בהתאם למסמך היה נהוג עד היום ולקחנו כדוגמה את המסמך של הפיזור של הכנסת ה-19.
בועז טופורובסקי:
על זה יהיו עוד שתי התחייבויות של הקואליציה: האחת, לא תהיה חקיקה של חוקי בחירות.
קריאה:
מה זה מסמך פיזור?
יואב קיש:
יש מסמך שמסדיר את הנוהל.
בועז טופורובסקי:
הפגרה.
יצחק פינדרוס:
אתם בעצם מקדימים את הפגרה שנקבעה ל-ג' באב?
יצחק פינדרוס:
היא מעכשיו?
בועז טופורובסקי:
לא מעכשיו.
בועז טופורובסקי:
נעשה על זה מסמך.
בועז טופורובסקי:
אני רק אומר את ההסכמות בכלליות.
בועז טופורובסקי:
זה בראשי פרקים כדי שנבין את הרקע.
בועז טופורובסקי:
במהלך הבחירות אנחנו לא נוביל כקואליציה חוקי בחירות.
בועז טופורובסקי:
הממשלה לא תביא להצבעה חוקי בחירות, והכוונה לחוקים שמשנים את המשחק הדמוקרטי תוך כדי בחירות.
בועז טופורובסקי:
לא נעשה את זה.
בועז טופורובסקי:
כמובן לא נעלה חקיקה ישנה שלא נכנסה במסגרת ההסכמות על החקיקות אלא אם כן תהיה הסכמה.
בועז טופורובסקי:
אם פתאום האופוזיציה תסכים לחקיקה מסיבה מסוימת ביחד עם הקואליציה, החקיקה תעלה.
בועז טופורובסקי:
קביעת תאריך.
בועז טופורובסקי:
חוק פיזור הכנסת בקריאה ראשונה יעבור עם שני תאריכים – ה-25 באוקטובר וה-1 בנובמבר 2022.
בועז טופורובסקי:
אם לא נגיע להסכמה עד קריאה שנייה ושלישית, החוק יהיה בנוסח של ה-1 בנובמבר יציאה לבחירות כאשר תהיה הסתייגות מוסכמת על כולם של ה-25 באוקטובר ואם לא נגיע להסכמה, ניתן למליאת הכנסת להכריע לפי רוב מה יהיה תאריך הבחירות.
ארבל אסטרחן:
יש לקריאה ראשונה תאריך ודברי הסבר.
יואב קיש:
עשינו את זה, את יודעת מתי?
ארבל אסטרחן:
עשינו את זה פעם אחת.
יואב קיש:
יפה, ואנחנו נעשה את זה עוד פעם.
יואב קיש:
ארבל, את לא תכתיבי לנו את ההסכמות.
יואב קיש:
עשינו את זה.
יואב קיש:
עשיתי את זה בחזקת הגיל הרך עם 6 סעיפים שונים.
יואב קיש:
מה אתם ממציאים כל פעם דברים?
ניר אורבך:
יואב, נתקדם.
ניר אורבך:
חבר הכנסת ביטן, בואו נתקדם.
בועז טופורובסקי:
במסגרת זו הגענו להסכמה גם על נושא המימון.
בועז טופורובסקי:
אנחנו כמובן נפרט אותו.
בועז טופורובסקי:
פיזור כנסת, שנייה ושלישית, יקרה עד יום רביעי, בעוד יומיים, בשעה 12:00 בלילה.
בועז טופורובסקי:
חוק פיזור הכנסת יעבור בשלוש קריאות וכולי תקווה שזה יהיה לפני כן אבל זה לא יהיה יותר מאוחר.
דוד ביטן:
מתי אתם מעבירים את החוק?
יואב קיש:
עד יום רביעי בחצות.
בועז טופורובסקי:
אני מקווה שזה יהיה לפני כן אבל זה לא יהיה יותר מאוחר מכך.
בועז טופורובסקי:
כל החקיקה שהוסכמה וגם היא תעבור עד יום רביעי בחצות, אלה קריאות ראשונות, שניות ושלישיות, הן פרטיות והן ממשלתיות.
בועז טופורובסקי:
לא יהיו יותר הצבעות וקריאות טרומיות של חקיקה פרטית בכנסת וגם הדבר הזה הוסכם.
בועז טופורובסקי:
כל החקיקות שהגיעו בהסכמה, האופוזיציה התחייבה להוריד את כל ההסתייגויות ואת כל שעות הדיבור והכול יעבור בהסכמה.
אחמד טיבי:
בין מי למי היו ההסכמות?
בועז טופורובסקי:
בין הקואליציה לאופוזיציה.
אחמד טיבי:
מי הוועדה?
בועז טופורובסקי:
איזו ועדה?
אחמד טיבי:
ועדת ההסכמות.
בועז טופורובסקי:
עוד לא מעבירים עכשיו .
ניר אורבך:
אלה העקרונות.
אחמד טיבי:
אנחנו במשותפת לא מסכימים שזה אתה וקיש לבד אלא שיהיה נציג של הרשימה המשותפת.
יואב קיש:
זה לא עובד כך.
יואב קיש:
בנוסח, כפי שמקובל בוועדת הסכמות עליה אתה מדבר, יש שני נציגים – נציג קואליציה ונציג אופוזיציה שייקבע על ידי יושב ראש האופוזיציה.
יואב קיש:
זה הכול.
יואב קיש:
זה לא ישתנה.
אחמד טיבי:
אם כך אתה מדבר, אנחנו נצביע במליאה בעד ה-1 בנובמבר.
יואב קיש:
בסדר.
יואב קיש:
אתם ממילא מצביעים בעד.
בועז טופורובסקי:
אתה אמרת את זה לפרוטוקול.
בועז טופורובסקי:
זאת התחייבות?
יואב קיש:
אין בעיה.
אחמד טיבי:
אף אחד לא מדבר איתי.
אחמד טיבי:
אתם במשך שבועות וחודשים פונים אלי, אתה, הוא.
אחמד טיבי:
אתם לא יכולים להסכים לבד על שום דבר.
אחמד טיבי:
יש כאן רשימה שקובעת בכנסת הזאת.
אחמד טיבי:
מה, אין לנו דעה?
אחמד טיבי:
רק לך יש דעה?
יואב קיש:
תעשה מה שאתה רוצה.
אחמד טיבי:
ביקשתי בקשה הגיונית.
יואב קיש:
יש נוסח שרץ 20 כנסות ואתה מכיר אותו היטב.
אחמד טיבי:
אני לא רוצה.
יואב קיש:
אז זה יעלה לדיון בוועדה.
יואב קיש:
יגיע ויעלה לדיון.
דוד ביטן:
זה לא עולה היום.
אחמד טיבי:
זה נושא למחלוקת?
יואב קיש:
הוא יעלה בדיון שהוא יעלה.
אחמד טיבי:
אתה עשית טעות טקטית כשאתה התנגדת.
יואב קיש:
עזוב, תעשה מה שאתה רוצה.
יואב קיש:
לא מעניין אותי.
יואב קיש:
הלאה.
אחמד טיבי:
תמשיך.
בועז טופורובסקי:
שלושה חוקים שהאופוזיציה תעביר רק בקריאה ראשונה בכנסת הזאת.
יואב קיש:
מטרומיות.
בועז טופורובסקי:
מטרומיות.
בועז טופורובסקי:
לקריאה ראשונה.
יואב קיש:
תן לי להשלים.
יואב קיש:
אני אתייחס לזה.
ניר אורבך:
אני אתן לך להשלים.
יואב קיש:
אנחנו מעבירים כאן הרבה מאוד חוקים בהסכמה, בהסתכלות שאנחנו עושים לטובת מה שנקרא אזרחי ישראל וכולם.
יואב קיש:
יש לאופוזיציה חוקים שמוכנים בקריאה ראשונה ושנייה ושלישית, שהם בכלל לא ברשימה הזו, שדיברנו עליהם, שעברו כבר בוועדות.
יואב קיש:
זאת אומרת, זה באישור הקואליציה לצורך העניין.
יואב קיש:
אם תגיד לי שזה לא באישור הקואליציה, אבל אלה חוקים שעברו בהסכמות ולכן הם אפילו לא ברשימה.
יואב קיש:
דיברנו עליהם והם ייכנסו ונשלים את הרשימה הזו.
יואב קיש:
דיברנו על שלושה חוקים הם בטרומיות ויגיעו לראשונות.
יואב קיש:
על זה אתה מדבר עכשיו.
יואב קיש:
מבחינתי זה מסוכם ולא בהכרח חייב עכשיו להתחיל להיכנס לנושא הזה.
אחמד טיבי:
לא מסכים.
אחמד טיבי:
גם לנו מגיע שלושה.
יואב קיש:
53 חברי כנסת.
אחמד טיבי:
אני אמרתי שמגיע שישה.
יואב קיש:
תקבל אחד.
אחמד טיבי:
מגיע לכם שישה.
יואב קיש:
אל תגיד לי שלושה על שלושה.
אחמד טיבי:
אני רוצה שלושה.
אחמד טיבי:
אתה תקבל שישה.
אחמד טיבי:
אמרתי לו שמגיע לכם יותר.
ניר אורבך:
חבר הכנסת טיבי, אני אתן לך אפשרות להגיב.
ניר אורבך:
רק רגע.
ניר אורבך:
גם חבר הכנסת ביטן ביקש להתייחס.
דוד ביטן:
את הקריאה ראשונה אתם מעבירים היום?
ניר אורבך:
אנחנו רוצים להעביר היום.
דוד ביטן:
ישבתי עם היועצים המשפטיים.
דוד ביטן:
עוד חצי שעה אנחנו מעבירים לשופטת מכתב.
ניר אורבך:
אתה לא מדבר עכשיו על חוק הפיזור.
דוד ביטן:
על חוק המימון.
דוד ביטן:
אני רוצה להסביר.
דוד ביטן:
מעבירים מכתב לשופטת.
דוד ביטן:
צריכים חובת היוועצות ולפי מה שהיועצים אומרים זה צריך להיות לפני שמגישים את הקריאה הראשונה.
דוד ביטן:
אנחנו נשלח לה את המכתב בעוד חצי שעה.
דוד ביטן:
אני אשלח בשמי ואני אומר שמתנהל משא ומתן וכולם בסוף יסכימו להצעה הזאת במסגרת המשא ומתן.
דוד ביטן:
אבל אם אתם מעבירים קריאה ראשונה עכשיו בלי חוק המימון, לפי מה שאני מבין יש בעיה להכניס את זה אחר כך בקריאה שנייה ושלישית כי זה נושא חדש.
דוד ביטן:
הם ביקשו שחוק המימון יבוא לוועדת חוקה.
יצחק פינדרוס:
ועדת הכנסת יכולה לאשר נושא חדש.
דוד ביטן:
כיוון שהכול מוסכם, כל הנוסח יהיה מוסכם, אותו דבר אני רוצה לשמוע מיושב ראש ועדת החוקה.
דוד ביטן:
כמו שהם באו אליך ואמרו שאתה צריך לעמוד במילה שלך, שהוא יבוא ויגיד לנו - - -
יואב קיש:
קראתי את הנוסח והוא מוסכם עלי.
דוד ביטן:
לא אנחנו.
דוד ביטן:
יושב ראש ועדת חוקה.
יואב קיש:
אני אומר שהוא יגיד שהוא קרא את הנוסח והנוסח מוסכם עליו.
דוד ביטן:
מה שעשינו עם יושב ראש ועדת הכנסת, נעשה איתו.
ניר אורבך:
ואני אעלה לתקשורת ואני אומר שאני מפקח על זה שהוא לא יסטה.
דוד ביטן:
שזה יהיה מובן שעל זה אין ויכוחים ואין שינויים בחוק המימון כי זה דבר שהוא יוסכם.
דוד ביטן:
במקרה הזה אין לי בעיה שהוא יעשה את זה.
דוד ביטן:
המליאה הייתה סגורה.
דוד ביטן:
אמרתי שאני אראה אותם ואני אדבר איתם.
ניר אורבך:
חבר הכנסת טיבי כאן.
ניר אורבך:
חבר הכנסת סובה ואחר כך חבר הכנסת אחמד טיבי.
יבגני סובה:
אני רוצה להגיד, בלי להיכנס לפרסונליות ובלי להיכנס לדברים אישיים, שאני חושב שהסכמות בבית הזה הן חשובות.
יבגני סובה:
בשנה האחרונה לצערי רבנו יותר מדי.
יבגני סובה:
אני מאמין שדווקא בשעות האחרונות בהן אנחנו נמצאים לקראת פיזור הכנסת – ולא ניכנס עכשיו לסיבות, למה וכמה – אני חושב שכן ראוי לעשות הסכמות בלב שלם.
יבגני סובה:
אני לא רוצה לפרט עכשיו, אני עדיין מקווה שכל צד יבין שהפעילות שלנו לא קשורה לאגו אישי וגם דברים שאנחנו מקדמים, אנחנו עושים זאת לטובת הציבור, ואם צריך לחלוק בקרדיט, אין שום בעיה.
יבגני סובה:
הנה, אני אומר שגם האופוזיציה במעשה הזה ראויה לשבח.
יבגני סובה:
חוקים שמועברים בהסכמה, אם יהיו הסכמות, מתי שמגיע צריך לומר גם תודה.
יבגני סובה:
אני רק מבקש שלא יהיו שיקולים זרים, בטח התנקמות אישית ואני מקווה מאוד שכך נגיע להסכמות ולסיכומים.
יבגני סובה:
זו הבקשה שלי ולכן אני חושב שיש דברים שאפשר לסכם, אפשר לשבת ואני פונה גם ליואב, ואתה יודע על מה אני מדבר.
יבגני סובה:
בוא נשב ויחד נסביר לציבור.
יבגני סובה:
כמו שאמרתי לך, אם צריך לתת לך קרדיט, אני אתן לך קרדיט.
יבגני סובה:
אין שום בעיה.
יבגני סובה:
אתה יודע על מה אני מדבר.
יואב קיש:
לא צריך שום קרדיט ולא חשבונות.
יבגני סובה:
אני מסביר לך שאם אתה רוצה ברוח טובה לסיים את השבוע הזה, את הימים האלה, אני חושב שלא צריך לפתוח כאן דברים שאפשר לסגור אותם.
יבגני סובה:
זו הבקשה שלי.
יבגני סובה:
זו הבקשה הצנועה שלי ואני חושב שאפשר להתקדם לכיוון ההסכמות.
בועז טופורובסקי:
אני מסביר את הרוויזיה.
בועז טופורובסקי:
אי לכך אני מסיר את הרוויזיה.
בועז טופורובסקי:
מבחינתי שנמשיך ונתקדם במהרה לקריאה ראשונה.
ניר אורבך:
חבר הכנסת אחמד טיבי.
אחמד טיבי:
הרשימה המשותפת לא מתנגדת להסכמות אבל אנחנו רוצים להיות חלק, כמו שהיינו במשך כל התקופה הזאת.
אחמד טיבי:
אנחנו רוצים להיות חלק מכל הבנה.
אחמד טיבי:
חשוב שדעתנו תישמע בכל ישיבה.
אחמד טיבי:
אני מבין שאם הייתי מדבר בחוץ עם יואב, הוא היה מסכים, אבל יכול להיות שהוא קצת עצבני, לא יודע מה הסיבות, אבל אני מרגיש שהוא נרגע.
איתן גינזבורג:
מה, ויברציות?
אחמד טיבי:
ויברציות.
יואב קיש:
אתה מדבר עלי?
איתן גינזבורג:
הוא אומר שאתה מעביר ויברציות.
אחמד טיבי:
חיוביות.
איתן גינזבורג:
וזאת אבחנה מרופא.
אחמד טיבי:
אנחנו נסגור את זה בהמשך לא כאן, אבל לגבי החוקים אנחנו רוצים שלושה חוקים.
אחמד טיבי:
אני בעד שהליכוד והם יקבלו שישה-שבעה חוקים.
אחמד טיבי:
המשותפת היא שלוש מפלגות.
אחמד טיבי:
נושאים חשובים צריך להעביר.
אחמד טיבי:
אתה בעד.
בועז טופורובסקי:
אנחנו בעד.
אחמד טיבי:
טרומית שעוברת.
אחמד טיבי:
מה שאמר יואב.
יואב קיש:
אם היו 10 כאלה.
אחמד טיבי:
אתם תקבלו יותר.
ניר אורבך:
רוח הדברים ברורה.
ניר אורבך:
יש עוד שני חברי כנסת שהגישו רוויזיה.
ניר אורבך:
חבר הכנסת פינדרוס ואחר כך חברת הכנסת וולדיגר.
יצחק פינדרוס:
את הרוויזיה להצעות 1 עד 11, סעיף (א), אני מוריד.
יצחק פינדרוס:
אני מוריד את הרוויזיה על סעיף (א) כי אני מבין שהגיעו להסכמה ולכן אין טעם ברוויזיה.
יצחק פינדרוס:
לסעיף (ב) גם הגעתם להסכמה?
ניר אורבך:
עוד לא.
ניר אורבך:
עזוב את סעיף (ב).
יצחק פינדרוס:
כי גם שם הגשתי רוויזיה.
ניר אורבך:
ניתן לך את הזכות.
יצחק פינדרוס:
הדבר השלישי ואני רוצה לשאול אתכם כי יש לכם ניסיון וגם את ארבל, היועצת המשפטית.
יצחק פינדרוס:
מכיוון שהחוק לפיזור הכנסת שמחוקק כרגע הוא לא לעוד 100 ימים אלא הוא לעוד 125 ימים או 130 ימים, האם אין לזה משמעות על פעילות הכנסת בזמן הפגרה?
יצחק פינדרוס:
אם אני מחשב נכון, לו יצויר שהבחירות היו נקבעות מראש ל-1 בנובמבר, אז יש תאריכים שהם יותר רחוקים מעכשיו.
יצחק פינדרוס:
זאת אומרת, לא היינו מפזרים את הכנסת 4.5 חודשים קודם אלא 3 חודשים קודם.
יצחק פינדרוס:
אם כך, מה הטעם לפזר אותה היום מבחינת ההתנהלות השוטפת?
יצחק פינדרוס:
שיתנהלו בהסכמות, זה בסדר.
איתן גינזבורג:
יש שני אירועים: יש חוק התפזרות שזה אירוע אחד ויש החלטה של הוועדה מתי יוצאים לפגרה.
איתן גינזבורג:
אלה שני אירועים נפרדים.
יצחק פינדרוס:
אני אומר למה להקדים את הפגרה.
יואב קיש:
אני אגיד לך.
יואב קיש:
בועז, תקשיב כי לא אמרת את זה וזה היה הסיכום והזכיר לי פינדרוס.
יואב קיש:
החוק לפיזור הכנסת יושלם בשנייה ושלישית עד יום רביעי ב-24:00 ופגרת הכנסת יוצאת החל מיום חמישי למוחרת.
יואב קיש:
זה בהנחה שהחוק לא נדחה.
יואב קיש:
אם החוק מאיזושהי סיבה יתעכב - - -
יצחק פינדרוס:
זאת אומרת, אתם יוצאים לפגרה.
יצחק פינדרוס:
אתם מקדימים את הפגרה.
יואב קיש:
אני אסביר לך אחר כך.
ניר אורבך:
פינדרוס, כדי שתוכל להתמודד בפריימריס.
יואב קיש:
בואו נעשה יום ראשון כדי שאם תהיה איזושהי בעיה והחוק נתקע, לא נהיה פתאום בפגרה.
יואב קיש:
יום ראשון נצא לפגרה.
יצחק פינדרוס:
מישהו מוכן לתת לי את רשימת המצביעים שלי בפריימריס?
יצחק פינדרוס:
כדי שאני אפנה אליהם ביום ראשון?
ניר אורבך:
חבר הכנסת פינדרוס, תודה.
ניר אורבך:
חבר הכנסת רוטמן שהוסמך על ידי חברת הכנסת וולדיגר.
שמחה רוטמן:
הבנתי שיש כאן רוח של שיתוף פעולה ומשיכת רוויזיות.
יואב קיש:
איתן, אתה חייב לדאוג שהנושא של קריב סגור ושלא יהיו בעיות.
איתן גינזבורג:
הוא החייל שלך בכנסת.
שמחה רוטמן:
יש פה רוח של שיתוף פעולה ומשיכת רוויזיות.
ניר אורבך:
אתה לא רוצה לקלקל את החגיגה.
שמחה רוטמן:
אני לא רוצה לקלקל את החגיגה.
שמחה רוטמן:
אין כמוני אדם שאוהב להצטרף לחגיגות ולכן גם אני מצטרף לחגיגת ביטול הרוויזיות.
ניר אורבך:
חבר הכנסת רם שפע, ביקשת התייעצות.
רם שפע:
אני מבקש התייעצות.
ניר אורבך:
אנחנו חוזרים לכאן בשעה 22:37
ניר אורבך:
אני רוצה לעבור לסעיפים ד' ו-ה'.
ניר אורבך:
את סעיפים א', ב' ו-ג' עוד נשאיר.
ניר אורבך:
סעיף ד', בקשת הממשלה להקדמת הדיון בהצעת חוק משפחות חיילים שנספו במערכה (תגמולים ושיקום) (תיקון מס' 41) (הגדרת אחי הנספה וזכויותיו, התשפ"ב-2022 (מ/1569), לפני הקריאה הראשונה.
ניר אורבך:
נמצא כאן סגן השר אלון שוסטר שיציג את הבקשה.
אלון שוסטר:
תודה.
אלון שוסטר:
אנחנו מדברים על תיקון לחוק שלמעשה הבסיס שלו התקבל כחוק כבר בשנת 2014.
אלון שוסטר:
בוצע תיקון חלקי.
אלון שוסטר:
הוכנסה הגדרה שמתייחסת לאחים שכולים ומאפשרת לאחים שכולים לקבל טיפולים פסיכולוגיים.
אלון שוסטר:
אנחנו מביאים כמה תיקונים לחוק הזה כאשר האחד הוא עצם ההכרה באחים השכולים כישות עצמאית למשל על ידי כך שלימודים אקדמיים שעד עכשיו נעשו דרך ההורים, יהיו באופן עצמאי ולא עד גיל 30 אלא עד גיל 40.
אלון שוסטר:
סעיף שני הוא הרחבת הזכאות לטיפולים ולא רק טיפולים פסיכולוגיים לאחים שכולים אלא גם התערבויות רגשיות כמו הידרותרפיה, רכיבה טיפולית ומסלולים אחרים לטיפולים רגשיים.
אלון שוסטר:
הייתה הצעת חוק של חברתה כנסת מיכל שיר סגמן והיא התאחדה וקיבלה את הנוסח הזה.
אלון שוסטר:
אני מבקש לקבל פטור מחובת הנחה.
ניר אורבך:
מי בעד פטור מחובת הנחה?
ניר אורבך:
אנחנו עוברים לסעיף ה' – קביעת ועדה לדיון בהצעת חוק התקשורת (בזק ושידורים) (תיקון – הגבלות מוסכמות על שירות וציוד תקשורת), התשפ"ב-2022 (פ/3637/24) של חבר הכנסת משה ארבל וקבוצת חברי כנסת.
ניר אורבך:
המלצת הלשכה המשפטית להעביר את זה לוועדת הכלכלה.
ניר אורבך:
במליאה, להעביר את הצעת החוק גם לוועדה לביטחון פנים.
ניר אורבך:
יש סיכום להעביר את זה לוועדת הכלכלה.
ניר אורבך:
מי בעד העברה לוועדת הכלכלה?
ניר אורבך:
באישורה של חברת הכנסת מירב בן ארי, עובר לוועדת הכלכלה.
ניר אורבך:
אנחנו יוצאים להפסקה לדיון על הרוויזיות וחוזרים בשעה 22:55.
משה גפני:
אדוני היושב ראש, אני רוצה להבין מה הולך לקרות.
עאידה תומא סלימאן:
זה מאחורי הקלעים.
משה גפני:
לא מאחורי הקלעים.
משה גפני:
מלפני הקלעים.
משה גפני:
הרשימה הזאת היא רשימה טובה, צריך לאשר אותה, בסדר, אבל איזה עוד רשימות יש שהולכים לאשר בהסכמות?
משה גפני:
אני מייצג מפלגה של שבעה מנדטים.
ניר אורבך:
גם חבר הכנסת טיבי העלה טענה דומה.
משה גפני:
אני רוצה להבין את הדבר הזה, את ההתנהלות הזאת.
ניר אורבך:
יש כרגע הידברות בין נציג הקואליציה לנציג האופוזיציה.
ניר אורבך:
אני מציע שמיד אחרי הישיבה, חבר הכנסת גפני, גם אתה תשב איתם.
אחמד טיבי:
זה לא פייר שהאופוזיציה לא מתייעצת עם החרדים.
משה גפני:
לא מעניין אותי החרדים, מעניין אותי מה ההתנהלות הזאת.
ניר אורבך:
דיברתי רק על הנושא של החוק כאן.
משה גפני:
אני פונה אליך כי אין לי כתובת אחרת.
משה גפני:
עם מי אני אדבר?
אחמד טיבי:
יש נימה של ביקורת עצמית.
משה גפני:
עם מי לדבר?
משה גפני:
תגיד לי עם מי לדבר.
ניר אורבך:
אני מציע לדבר עם חבר הכנסת קיש וגם אפשר לדבר עם חבר הכנסת טופורובסקי שנמצא כאן.
משה גפני:
לא מבין את ההתנהלות הזאת.
משה גפני:
אם לא מגיעים להסכמה, לא מגיעים להסכמה.
משה גפני:
אבל אם מגיעים להסכמה, יש לי גם כן כמה דברים לעם ישראל שיהיו בהסכמה ולא שהכנסת תתפזר ולא נדון בהם.
קריאה:
ומה עם הערבים?
קריאה:
רק עם ישראל?
ניר אורבך:
אני מצטרף לקריאה שלך.
משה גפני:
אני אלך הביתה ואתם תתנהלו כאן לבד.
משה גפני:
לא יודע איזו שותפות יש לנו.
אחמד טיבי:
שאלה.
אחמד טיבי:
האם בעקבות הנימה בה דיבר חבר הכנסת גפני אפשר להתייחס אל הסיכומים כאילו לא היו קיימים?
ניר אורבך:
חבר הכנסת טיבי, אני לא הסמכות לענות על זה.
ניר אורבך:
חבר הכנסת טופורובסקי וחבר הכנסת קיש אחראים על הנושא של הסיכומים.
ניר אורבך:
ככל שזה מובא אלי, אני מברך על כך.
משה גפני:
אדוני היושב ראש, הרשימה היא מקובלת עלי.
משה גפני:
היא טובה והיא נכונה והיא בסדר גמור אבל כל הדברים האחרים.
משה גפני:
אני יודע שאתה לא הכתובת אבל אין לי מישהו אחר שאני יכול לומר לו את הדברים ולכן אני אומר לך.
ינון אזולאי:
אומר הרב גפני שאתה הבן אדם הכי ניטרלי כאן.
ינון אזולאי:
אתה לא עם הקואליציה ולא עם האופוזיציה.
ניר אורבך:
נעבור לסעיף ב'.
ניר אורבך:
הצעת חוק יסוד: הממשלה (תיקון מס' 13) (תקופה מרבית לכהונה בתפקיד ראש הממשלה) (מ/1568) – בקשת הממשלה להתיר את הבאתה לדיון לפי סעיף 95(ד) לתקנון והקדמת הדיון בהצעת החוק בכל הקריאות.